ઉમરેઠ કોર્ટ કંપાઉન્ડમાં જુબાની આપવા આવેલા કાસોરના મહિલા તલાટી કમ મંત્રીને શૌચાલયના બીલના નાણાં બાબતે અજરપુરાના કોન્ટ્રાક્ટરે ગાળો બોલી જાતિય અપમાન કરી ખેંચતાણ કરી આબરૂ લેવાનો પ્રયાસ કરી જાનથી મારી નાંખવાની ધમકીઓ આપ્યા બાદ રાત્રીના સુમારે ગામના સરપંચને આણંદ શહેરમાં બેઝસ્ટીક તથા લાકડાના ડંડા વડે મારમારતા આ બનાવ અંગે મહિલા તલાટીએ ઉમરેઠ પોલીસ મથકે જ્યારે સરપંચે આણંદ શહેર પોલીસ મથકે ફરીયાદ નોંધાવતા પોલીસે ગુનો નોંધી વધુ તપાસ હાથ ધરી છે.